สังคมข่าวหุ้น
ดัชนีหุ้นไทยปิดตลาด 1,750.22 จุด เพิ่มขึ้น 8.14 จุด มูลค่าซื้อขาย 34,594 ล้านบาท ระหว่างวันดัชนีเดินหน้าสู่จุดสูงสุดใหม่ต่อเนื่อง จากแรงซื้อ LTF ทำให้เป็น Sentiment เชิงบวก วันนี้ดัชนีหุ้นไทยแกว่งตัวบวกแบบค่อยเป็นค่อยไป กรอบแนวต้าน 1,755-1,760 จุด แนวรับ 1,740 จุด...
26 ธ.ค. 2560

เล็กเซียวหงส์
 *…ดัชนีหุ้นไทยปิดตลาด 1,750.22 จุด เพิ่มขึ้น 8.14 จุด มูลค่าซื้อขาย 34,594 ล้านบาท ระหว่างวันดัชนีเดินหน้าสู่จุดสูงสุดใหม่ต่อเนื่อง จากแรงซื้อ LTF ทำให้เป็น Sentiment เชิงบวก วันนี้ดัชนีหุ้นไทยแกว่งตัวบวกแบบค่อยเป็นค่อยไป กรอบแนวต้าน 1,755-1,760 จุด แนวรับ 1,740 จุด…
*…FSMART กลับมาแรงจริงๆ ฝ่าแนวต้าน 20.00 บาทจนได้ น่าสนใจเป้าหมายต่อไปเป็นเท่าไร่ มีโอกาสกลับไปสู่ไฮเดิมคือกว่า 21.00 บาท แต่ดูจากวอลุ่มหนาแบบนี้ มีโอกาสได้เห็นเช่นกัน..แต่พึงระวังแรงขายระหว่างวันด้วยเช่นกัน…
*…JMT ทีแรกปรากฏชื่อ “ปิยะ พงษ์อัชฌา” ลาออกจากซีอีโอ มีผล 1 ม.ค. 2561 เป็นต้นไป..ทำเอางงๆ..อยู่พักหนึ่งเพราะจู่ๆ ลาออกแบบนี้ JMT มีปัญหาอะไรเปล่า..แต่ทว่าเมื่อเห็นบอร์ดบริษัทแม่ JMART มีมติแต่งตั้ง “ปิยะ พงษ์อัชฌา” นั่งประธานเจ้าหน้าที่บริหาร (ซีอีโอ) มีผลตั้งแต่ 1 ม.ค. 2561 เฮ้อ..นึกว่า JMT มีปัญหาอะไรที่เขมรหรือเปล่า..ดูจากพันธมิตรมันช่างชวนให้คิดจริงๆ…
*…AOT วิ่งแรงขึ้นไปปิดระดับ 66.50 บาท สอดรับกับกระทรวงการท่องเที่ยวฯ ประเมินปี 2560 นักท่องเที่ยวต่างชาติ 35.38 ล้านคน เติบโต 8.77% สูงสุดเป็นประวัติการณ์ นั่นหมายถึงรายได้จากธรรมเนียมสนามบินที่เพิ่มตามไปด้วย ถือว่ามีเหตุมีผลต่อราคาหุ้นไม่น้อย….
*…PTG เปิดเกมรุกสู่การเป็นผู้นำเพื่อการเป็นเลิศด้านการออกแบบและก่อสร้างที่ครบวงจร งานนี้ “ภาสิต ลี้สกุล” ซีอีโอใหญ่ปรับกลยุทธ์พัฒนาบุคคลากรภายในองค์กร ควบคู่การพัฒนาโครงการลงทุนธุรกิจแบบต่อเนื่อง ตั้งเป้าปี 2562 TRC รายได้ 10,000 ล้านบาท นับเป็นเป้าหมายที่ท้าทาย TRC ไม่น้อย..ไม่อยากคิดรายได้ 10,000 ล้านบาท ราคาหุ้น TRC จะไปอีกเท่าไหร่….
*…IRPC เจออาถรรพ์หมายเลข 7 แตะได้ แต่ไม่ผ่านซะที ดูจากปัจจัยพื้นฐานถือเป็นหุ้นที่เติบโตได้อย่างต่อเนื่อง ทำให้หลายโบรกเกอร์เชียร์ซื้อลงทุน ให้ราคาเป้าหมาย 7.50-8.00 บาท ดูจากราคาหุ้นตอนนี้ถือว่ามีอัพไซด์อีกเพียบ ใครคิดถือหุ้นข้ามปี IRPC จะเป็นหนึ่งในทางเลือกได้เลย ….
*…KBS หุ้นหวาน “น้ำตาลครบุรี” น่าสนใจขึ้นมาทันที เมื่อประตูโรงงานเปิดรับฤดูหีบอ้อย ตั้งแต่ต้น ธ.ค. 2560 ที่ผ่านมา  ว่ากันว่า ผ่านไปไม่กี่สัปดาห์ โรงงานเริ่มมีสีสัน คึกคัก ท่าทางฤดูการผลิต 2560/2561 จะทำให้ KBS กำไรเติบโตขึ้นไปด้วย…
*…DDD หุ้นน้องเข้าเทรดวันนี้ไอพีโอ 53 บาท เป็นหุ้นราคาสูงที่นักลงทุนรายย่อย เข้าถึงไม่ง่าย เข้าวันนี้ ลุ้นกันละว่า 55 บาท จะผ่านได้หรือไม่..แต่เชื่อว่าเทรนด์ผลิตภัณฑ์ความสวยความงาม น่าจะช่วยให้ราคาหุ้น DDD เข้าเทรดวันแรกคึกคักและราคาไปได้สวย…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น